# Arlet

Arlet (Arlet en francés) z-es una comuna auvernhassa situada dins lo departament del Naut Léger e la region d'Auvèrnhe-Ròse-Aups, ancianament d'Auvèrnhe.

## Toponimia

Las fòrmas ancianas son Arlate vico, alh secle VII (triens merovingian, mas l'atribucion a Arlet repausa mas sus la semblança delhs noms), Arlet vès 1260, Ecclesia B. Petri Arleti en 1367, Arret en 1464.
La prononciacion aproximativa z-es [zaɾ'li].
Arlet es interpretat per Dauzat, coma Arle, coma un tèma pre-indo-europèu ar-el-, de valor oronimica o idronimica, amb lo sufixe preceltic -ate. La preséncia de are, « davant, près de », es pasmens un indici de gallic, l'autre element z-es lo mot late, « sanha ». La sanha en question, se l'interpretacion es bona, z-èra benlèu à l'èst del vilatge, dins la val de Cronce (nom francés), que Arlet domina de 25-30 m.

## Istòria

En 1789, Arlet dependiá de la província d'Auvernhe, de l'eleccion de Briude, de la subdelegacion de Lanjac e delh ressòrt delh presidial de Riam. Sa gleisa parochala, diocèsi de Sant Flor e archipreirat de Lanjac, èra delh vocable de Sant Pèire; l'abat de La Chaa Dieu presentava a la cura. La gleisa saguèt erigida en sucursala lo 12 de març de 1826.

## Administracion

Lista delhs cònsols successius :
| Periòde | Periòde | Identitat | Etiqueta |
| març de 2014 | (2026) | Séverine Eynard | |
| març de 2001 | 2014 | Yolande Benier | divèrs esquèrra |
| | 2001 | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra delh canton de La Vòuta; es ara del canton de Pays de Lafayette (en francés), donc del País de Lafaieta.

## Demografia

modificar « persona »  v · d · m 
Evolucion demografica Populacion comunala actuala (2013): 24, totala: 24 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 172 | 184 | 213 | 178 | 178 | 224 | 223 | 213 | 193 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 186 | 192 | 174 | 152 | 166 | 175 | 170 | 169 | 164 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 149 | 153 | 145 | 130 | 93 | 86 | 81 | 75 | 62 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 56 | 42 | 31 | 28 | 25 | 20 | 20 | 21 | 22 23 |
| 2009 | 2010 |
| 22 23 | 23 24 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 24 abitants e la densitat èra de 4,15 ab/km².

## Luòcs e monuments

* Gleisa romanica del sègle XII dubèrta sus demanda. S'i pòt veire un Crist magnific en fusta pintada.

## Ligams extèrnes

* Arlet sobelh site de l'Insee

## Nòtas

* ↑ Institut d'Estudis Occitans, Comission Toponimica Occitana, Luòcs, basa de donadas de toponimia occitana. Cèrca «Arlet».
* 1 2 Augustin Chassaing, Antoine Jacotin Dictionnaire topographique... de la Haute-Loire, 1907, p. 8 https://gallica.bnf.fr/ark:/12148/bpt6k392965/f57.item
* ↑ Enquèsta delh contributor en 2024
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 27
* ↑ Xavier Delamarre, Dictionnaire de la Langue gauloise, ed. Errance, 2na edicion, 2003, p. 196
* Portal d'Auvèrnhe